Уся работа інспекцыі мае прафілактычны характар, незалежна ад таго, гутарка гэта з уліковым грамадзянінам ці яго будучым працадаўцам, арганізацыя сустрэч з удзелам праваахоўных структур ці дапамога ў зборы дакументаў на атрыманне матэрыяльнай дапамогі. Зразумела, што не кожнага такія меры скіруюць на законапаслухмяны лад жыцця. Але добрасумленнае выкананне абавязкаў супрацоўнікамі крымінальна-выпраўленчай інспекцыі – Уладзімірам Аскерка і Іванам Каленікам – дае свой плён.